kardosdrur/scandi-wiki huggingface dataset:
Oluf Olsson

Oluf Olsson (født 30. maj 1873 i København, død 25. juni 1947 i København) var en dansk gymnast, som deltog i de olympiske mellemlege 1906 samt de olympiske lege 1908 og 1912. 

Ved de olympiske mellemlege 1906 i Athen var Olsson med på 18 mandsholdet, der vandt sølvmedalje i holdgymnastik. To år senere bestod holdet af 20 mand, der endte på fjerdepladsen i samme disciplin, mens han i 1912 ligeledes på et 20 mandshold var med til at vinde bronzemedalje i holdgymnastik efter frit system, Ved legene i 1906 med seks deltagende hold vandt Norge med 19,00 point, Danmark fik 18,00 point, mens det italienske hold fra Pistoja/Firenze på tredjepladsen fik 16,71 point. Ved legene i 1908 var der otte deltagende hold, og her sluttede Sverige, Norge og Finland foran Danmark. Det danske hold kæmpede i 1912 med fire andre om placeringerne, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Deltagere for Danmark ved sommer-OL 1912
Olympiske sølvmedaljevindere fra Danmark
Olympiske bronzemedaljevindere fra Danmark
Studsgade

Studsgade er en gade i Aarhus, som løber fra nord mod syd fra Nørreport til Klostergade og Graven. Gaden ligger i det historiskeområde Latinerkvarteret. Den har eksisteret i hvert fald siden 1400-tallet, hvor den var kendt som Sturisgade og Stus Gaden, sandsynligvis efter Jep Sture, der havde hus der. Den fik sit nuværende navn i 1796. På gaden ligger fire fredede bygninger.

Nogenlunde på midten af Studsgade ligger den lille plads Rykind, hvorfra den smalle gade Snævringen leder til Mejlgade.

Historie 
Studsgade var den nordlige færdselsåre til byen i middelalderen og ligesom andre veje der gik ind til byen, blev der bygget på den fra et tidligt tidspunkt. I 1400-tallet var det en vigtig gade. Mejlgade blev etableret senere og blev hovedfærdselsåre for trafik fra Grenaa, mens Studsgade blev omlagt mod Randers, så den inkluderede den nordlige del af nutidens Nørreport.

Studsgade har muligvis haft en byport i retning mod Grenaa, men i 1700-tallet var den blevet flyttet til det nuværende Arkitektskolen Aarhus. I 1757 blev der åbnet en ny gade fra Studsgade til Christiansbjerg mod nord, som førte en del trafik fra Munkegade's Port til Studsgade. Den øgede trafik gjorde Studsgade en populær gade blandt købmænd, og der ligger flere tidligere købmandsboliger på gaden i dag.

Fredede bygninger 
Der ligger fire fredede bygninger på Studsgade fra hhv. 1700, 1749, 1842 og 1847, der ligger side om side ved Nørreport. Tre af bygningerne er bindingsværk og den fjerde er en tre-længet bygning i mursten, der tidligere indeholdt en fabrik.

Galleri

Referencer

Eksterne henvisninger 

 

Gader i Aarhus
Niels Petersen (gymnast)

Niels Knudsen Petersen (født 12. juli 1885 i København, død 29. august 1961 i Søllerød) var en dansk gymnast, som deltog i de olympiske mellemlege 1906 samt de olympiske lege 1908 og 1912. 

Ved mellemlegene i 1906 i Athen var Niels Petersen en del af det 20 mandshold, der vandt sølvmedalje i holdgymnastik. Ved legene i 1908 var han med på det tilsvarende hold, der opnåede en fjerdeplads i samme disciplin, og fire år senere vandt han sammen med 19 andre danske deltagere bronzemedalje i holdgymnastik efter frit system, Desuden deltog han i 1912 i den individuelle samlede konkurrence, hvor han blev en delt nummer 34. 

I holdkonkurrencen i 1906 deltog seks hold, og vinderne blev Norge med 19,00 point, mens Danmark på andenpladsen fik 18,00 point og et italiensk hold fra Pistoja/Firenze blev treer med 16,71 point. Ved konkurrencen i 1908 deltog otte hold, og Danmark måtte se sig besejret af Sverige, Norge og Finland. Ved OL i 1912 kæmpede fem hold, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Deltagere for Danmark ved sommer-OL 1912
Olympiske sølvmedaljevindere fra Danmark
Olympiske bronzemedaljevindere fra Danmark
Kristian Pedersen (gymnast)

Oluf Kristian Edvin Pedersen (født 14. marts 1878 i København, død 8. marts 1917 i København) var en dansk gymnast, som deltog i de olympiske mellemlege 1906 og de olympiske lege 1912. 

Ved mellemlegene i 1906 i Athen var Kristian Petersen en del af det 20 mandshold, der vandt sølvmedalje i holdgymnastik og ved legene i 1912 vandt han sammen med 19 andre danske deltagere bronzemedalje i holdgymnastik efter frit system, 

I holdkonkurrencen i 1906 deltog seks hold, og vinderne blev Norge med 19,00 point, mens Danmark på andenpladsen fik 18,00 point og et italiensk hold fra Pistoja/Firenze blev treer med 16,71 point.  Ved OL i 1912 kæmpede fem hold, og her vandt Norge med 22,85 point foran Finland med 21,85 og Danmarks 21,25.

Referencer 

Gymnaster fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1912
Olympiske sølvmedaljevindere fra Danmark
Olympiske bronzemedaljevindere fra Danmark
Kulleseidkanalen

Kulleseidkanalen ligger ved landsbyen  Finnås på øen Bømlo i Bømlo kommune  Vestland fylke i Norge. Kanalen blev færdigbygget i 1856 for at lette skibstrafikken  mellem  vestsiden af Bømlo og østsiden ved Finnåsvka i nordenden af Borøyfjorden. Kanalen blev udvidet og gjort dybere og bredere i perioden 1927-1935 og består af tre kanaler (østlige, midterste og vestlige kanal). Kanalanlægget er samlet 1,7 kilometer lang. 

I dag er kanalen et lille handels- og turiststed, med blandt andet dagligvareforretning, benzinstation og en populær gæstehavn. Der er planer om at lave et badeland ved Kulleseidkanalen.

Kulleseid var navnet på matrikelgården med gårdsnummer 122 i Bømlo kommune.

Kilder og henvisninger 

 Kulleseidkanalen på Bømlo
 Kort på norgeskart.no

Bømlo
Kanaler i Norge
Vestlands geografi
Pengetransport

En pengetransport, er en special varevogn, der bruges til at fragte penge fra et lager til en bank.

Pengeindsamling
Transport
Sikkerhed
Varevogne
Hiskjo

Hiskjo er et fiskeleje og en 1,8 km²  stor ø i den vestligste del af Bømlo kommune i Sunnhordland, der ligger i den sydvestlige del af Vestland fylke i Norge. Hiskjo ligger vest for Øen  Bømlo og er knyttet til denne med Hiskabroen.

Kilder og henvisninger
  Store Hiskjo Geir Thorsnæs på snl.no ver. 5. juni 2017
 Kort på norgeskart.no

Bømlo

Øer i Vestland
Paolo Gentiloni

Paolo Gentiloni Silveri (født 22. november 1954 i Rom, Italien) er en italiensk politiker, som siden december 2019 har været Europa-Kommissær for økonomi i von der Leyen-kommissionen. Tidligere var han Italiens premierminister fra december 2016 til juni 2018.

Efter en karriere i lokalpolitik blev Gentiloni valgt til Deputeretkammeret i Italiens parlament i 2001. Han var med i Romano Prodis regering som minister for kommunikation fra 2006 til 2008. I 2007 var han med til at stifte Partito Democratico (PD), og blev senere formand for partiet fra 2019 til 2020. Gentiloni var udenrigsminister fra 2014 til 2016 i Matteo Renzis regering. Renzi trak sig som følge af nederlaget ved folkeafstemningen om ændringer i Italiens grundlov 2016 som ikke blev vedtaget. Efter interne diskussioner i Partito Democratico fik Gentiloni opbakning til at efterfølge Renzi, og præsident Sergio Mattarella udnævnte ham til premierminister 12. december 2016.

Selvom han i starten blev betragtet som en overgangsfigur som premierminister, fik Gentiloni gennemført flere reformer som havde været undervejs i mange år, blandt andet gennemførelsen af et direktiv om livstestamenter og en ny valglov. Han indførte også strengere regler for immigration og sociale ydelser i et forsøg at modstå flygtningekrisen i Europa. Udenrigspolitisk byggede Gentiloni på sin tid som udenrigsminister ved at vise en stærk europæisk holdning, mens han også opbyggede tætte forhold med de arabiske lande i Den Persiske Bugt, og især gennemføre en normalisering af de italienske forbindelser med Indien efter flere års spændinger. Gentiloni stoppede som premierminister efter Parlamentsvalget i Italien 2018. I september 2019 blev han nomineret af Conte-regeringen til at blive Italiens nye Europa-Kommissær, og blev økonomikommissær.

Referencer 

Italiens premierministre
Europa-Kommissærer fra Italien
Europa-Kommissærer 2019-2024
Personer fra Rom
Bogø-Stubbekøbing

Bogø-Stubbekøbing er betegnelsen for færgeruten, som forbinder Bogø Havn med Falsters købstad, Stubbekøbbing. Færgen sejler på farvandet Grønsund.

Færger på ruten 
En tidligere færge på ruten havde navnet Gudrun.

Den nuværende færge hedder Ida.

Rutens økonomi 
Tidligere dækkede Storstrøms Amt, Møn Kommune og Stubbekøbing Kommune fægrerutens drift, idet billetindtægter ikke formåede at finanisciere overfartens drift.

Færgelejet i film 
En af den første Olsen-Banden-films sidste scener er optaget på Bogø Havn. Her spiller færgelejet en central rolle, for Egon Olsen bliver arresteret på Bogø Havn, og en betjent kører sin politibil i færgelejet ved Bogø Havn.

Referencer 

Færgeruter i Danmark
Siggjo

Siggjo er et fjeld i Bømlo kommune i Vestland med en højde på 474 meter over havet. Det ligger nord for Børøyfjorden  og  er det højeste fjeld i Bømlo kommune.
 Fjeldet har en karakteristisk profil og er synlig fra store dele af Sunnhordland og på klare dage er Siggjo synlig fra byfjeldene omkring Bergen.

Indsejlingsmærke 
Siggjo har til alle tider været et vigtigt sømærke som kan ses langt til havs. Fjeldet er indtegnet på gamle kort, og tyske og hollandske søfarende benyttede fjeldet til navigation i middelalderen for dem som skulle ind til Bømlafjorden. Man mener også at Siggjo har haft en militær strategisk betydning og været en del af et gammelt vagtsystem langs kysten.

Turmål 

Fjeldet er et populært turmål, og mange tusind besøger det hvert år. Der er god sti fra P-pladsen ved rv 542 op til toppen. Det første stykke følges en traktorvej. Stien er 1,8 km lang og har en højdeforskel på ca. 300 højdemeter. Flere steder er der anlagt mindre broer. Der går også en sti på vestsiden fra Åreiddalen. Fra parkeringspladsen følges gårdvejen det første stykke ind til  Sletta, før man fortsætter på en sti op gennem en tæt løvskov langs et elvløb. Videre går stien op af det bratte skår der kaldes "Kyrdalen". Herfra er der flot udsigt mod vest. Stien fra vestsiden benyttes af få og er derfor ikke så synlig i terrenet. Fra toppen af Siggjo har man vidt udsyn mod Bømlos tusind øer. Yderst mod sydvest ses Utsira, i nord Lyderhorn i Bergen, i øst Folgefonna og i syd Haugesund. På toppen står en kommunikationsmast.  I 2003 havde over 8000 skrevet deres navne i turbogen ved toppen.

Siggjo-Ryolitten 
Siggjo er dannet gennem vulkansk aktivitet, men er ikke en vulkankegle selv om  dammen på toppen kan give indtryk af et krater. I fjeldsiden er der gode forekomster af bjergarten ryolitt, og ryolitten fra Siggjo er let genkendelig med sin mørke grønlige farve blandet med lysere pletter og årer. Stenen blev benyttet  fra år 4000 til år 2000 f.Kr. Den blev brudt fra fjeldet med ild og vand, og man kan genfinde den på stenalderbopladser som pilespidser og skæreredskaber  både i Hordaland og Nord-Rogaland, men også så langt mod nord som Kristiansund, mod øst ved Hardangervidda og mod syd som Lista og Lillesand. Fra de ca. 2000 år som ryolitten blev benyttet, kan man få god information om hvordan handel og samkvem foregik mellem landsdelene i stenalderen.

Kilder og henvisninger

 Siggjo - Fra Bømlo kommune 
 Hordaland Mountains – Route Descriptions – Siggjo on Bømlo
 Bilvandring – Fottur til Siggjo 

Bømlo
Bjerge i Vestland
Interiør med kunstnerens staffeli, Bredgade 25

Maleriet Interiør med kunstnerens staffeli, Bredgade 25 af Vilhelm Hammershøi blev solgt for  5.037.500 dollars på auktion hos Christie's i New York City.

Maleriet forestiller et værelse på malerens bopæl i det indre København og blev malet i 1912.

Auktionen fandt sted den 31. oktober 2018, men blev først offentliggjort 9. november 2018.

Maleriet har hverken været på markedet før eller været udstillet. Det har kun været i privat eje.

Referencer 

Malerier fra 1912
Malerier af Vilhelm Hammershøi
Christine af Frankrig

Christine af Frankrig (10. februar 1606 – 27. december 1663) var en fransk prinsesse, der var hertuginde af Savoyen fra 1630 til 1637 som ægtefælle til hertug Viktor Amadeus 1. af Savoyen. Hun var den næstældste datter af Kong Henrik 4. af Frankrig og hans anden hustru Marie af Medici.

Ægteskab og børn 
Christine blev gift den 10. februar 1619 i Louvre i Paris med den senere Hertug Viktor Amadeus 1. af Savoyen (1587– 1637). Christine og Viktor Amadeus fik otte børn. Blandt dem var:
 Karl Emanuel 2. af Savoyen, der blev hertug, da en ældre bror døde.
 Enrichetta Adelaide Maria (Adelheid) af Savoyen, der blev mor til kurfyrste Maximilian 2. Emanuel af Bayern, og mormor til kong Filip 5. af Spanien.

Eksterne henvisninger

Referencer

Personer fra Paris
Huset Bourbon
Hertuginder af Savoyen
Moxon-antenne

En Moxon-antenne er en enkel to element radioantenne med en reflektor og en dipolantenne. Moxon-antennen anvendes af radioamatører. Den blev opfundet af Les Moxon, G6XN. 

Antennen er formet som et rektangel og anvender isolatorer midt på begge korte sider af rektanglet. Langsiden med fødepunktet midt på, fungerer som en bøjet dipolantenne sammen med dele af de korte sider. Den anden del af antennen virker som en reflektor. 

Antennen er enkel og billig at lave. Den giver mulighed for at lave en god retningsantenne med høj ydelse på begrænset plads.  

Antennen vil virke som en retningsantenne næsten på samme måde som en Yagi-antenne. Det er målt 30 dB forskel i signalet mellem forenden og bagenden.

Fødepunktet har en impedans på 50 ohm.

Eksterne henvisninger 
 Moxon Calculator Moxon Rectangle Generator by AC6LA 

Antennetyper
Cassandra Trelawney

Cassandra Trelawney er profeser Sibyll Trelawneys tipoldemor, Sibyll Trealawney er lærern i spådom på Hogwarts i serien om Harry Potter. Man møder hende ikke i Harry Potter-filmene, men en eller to gange i bøgerne.

Harry Potter
Translativ

Translativ er i grammatik en kasus, der findes i de fleste finsk-ugriske sprog, herunder i finsk, ungarsk og estisk, men også i de volgafinske sprog, fx i mordvinsk.

Translativ betegner en tilstand eller en egenskab som resultat af en forudgående proces eller forandring. De tilsvarende udtryk vil på dansk ofte være adverbialled eller præpositionsled eller et prædikativ.

Eksempler

Finsk

Estisk

Ungarsk 
(jf. J. Tompas grammatik; se litteratur)

Litteratur 

 Hadumod Bußmann (udgiver): Lexikon der Sprachwissenschaft. 3. udg., Kröner, Stuttgart 2002, .
 Irja Grönholm: Kauderwelsch Band 55, Estnisch Wort für Wort, 3. udg., Bielefeld 2002, .
 József Tompa: Kleine Ungarische Grammatik. VEB Verlag Enzyklopädie, Leipzig 1972.

Grammatik
Kasus
Medway

Medway kan have flere betydninger:

 Medway (borough), Kent, England
 Medway (flod), Kent, England
 Medway, Massachusetts, USA
 Medway, Maine, USA
Maria-Maluca-flerbåndsantenne

En Maria-Maluca-flerbåndsantenne er en radioantenne med to elementer til at modtage eller sende radiobølger i dele af kortbølgebåndet.

Den oprindelige Maria-Maluca-flerbåndsantenne er designet og anvendt til tre bånd (20, 15 og 10 meter) og bliver så kaldt en Maria-Maluca-trebåndsantenne. Maria-Maluca-trebåndsantennen blev opfundet i 1957 af den brasilianske radioamatør José Luiz Salvador Victor Marinaro (PY2BBP) og antennen blev populær i 1960'erne.

Med en antennetuner kan en anden variant klare seks bånd (20, 17, 15, 12, 10 og 6 meter) og kaldes så en Maria-Maluca-seksbåndsantenne. Maria-Maluca-seksbåndsantennen er opfundet af den tyske radioamatør Helmut Oeller (DC6NY) i 2005.

Maria-Maluca-trebåndsantenne 
Maria-Maluca-flerbåndsantenne anvendes af mange radioamatører i latinamerika. Antennen er enkel og dermed relativ billig eller let at lave selv, sammenlignet med "traditionelle" flerbåndsantenner. (De "traditionelle" retningsbestemte flerbåndsantenner indeholder mange bølgefælder og forkorterspoler, der typisk kræver omfattende målinger og justeringer.)
Maria-Maluca-trebåndsantennen blev designet til radioamatørbåndene 10, 15 og 20 meter.

Kilder/referencer 

Antennetyper
Christoffer Buster Reinhardt

Christoffer Buster Reinhardt (født 25. marts 1991 i Gentofte) er en dansk politiker. Han repræsenterer Det Konservative Folkeparti, for hvem han er gruppeformand og politisk leder i Region Hovedstaden.

Christoffer Buster Reinhardt startede sin politiske karriere i Konservativ Ungdom, som han sad i landsledelsen for i årene 2011-2013.

Har siden kommunal- og regionsrådsvalget i 2017 været medlem af regionsrådet i Region Hovedstaden og kommunalbestyrelsen i Rudersdal Kommune. Ved regionsrådsvalget i 2017 fik han 5.375 personlige stemmer, og ved kommunalvalget samme år fik han 494 personlige stemmer.

I Region Hovedstaden er han formand for regionens Sundhedsudvalg og det særlige opgaveudvalg vedrørende børn og unge som patienter. Han er desuden medlem af regionens trafikudvalg, forskningsudvalg, forretningsudvalg og dialogforum vedrørende Sundhedsplatformen.

I Rudersdal Kommune er han medlem af Miljø- og Trafikudvalget, Byplanudvalget, Bycenterudvalget (næstformand) og det lokale handicapråd.
Christoffer Buster Reinhardt er desuden medlem af Trafikselskabet Movias bestyrelse og bestyrelsen for Lokaltog A/S, samt Danske Regioners sundhedsudvalg samt arbejdsgruppe vedrørende prioritering i sundhedsvæsenet.

Ved kommunal- og regionsrådsvalget i 2021 fik Christoffer Reinhardt 1.158 personlige stemmer ved kommunalvalget i Rudersdal Kommune og 9.755 personlige stemmer ved regionsrådsvalget, det ottende højeste personlige stemmetal i regionsrådsvalget i Region Hovedstaden det år svarende til knap 1,1% af samtlige de afgivne gyldige stemmer ved valget. I januar 2022 blev Christoffer Buster Reinhardt valgt som formand for den konservative byrådsgruppe i Rudersdal.

Christoffer Buster Reinhardt har 9.klasses afgangseksamen fra Dronninggårdskolen (1996-2007), samfundsfaglig studentereksamen fra Nærum Gymnasium (2007-2010) og er fra Københavns Professionshøjskole uddannet lærer (2014-2018).

Tidligere har han arbejdet som bilforhandler og i Det Konservative Folkepartis organisations- og kampagneafdeling. Privat er han bosat i Holte.

Referencer 

Politikere fra Det Konservative Folkeparti
Regionsrådsmedlemmer fra Det Konservative Folkeparti
Personer fra Holte
Personer fra Gentofte
Kommunalbestyrelsesmedlemmer fra Det Konservative Folkeparti
Byfjeldene (Bergen)

Byfjeldene i Bergen omfatter fjeldområderne øst og vest for Bergensdalen. Traditionelt regnes der med Bergens syv fjelde rundt om  byen, som fra gammel  tid er  gengivet i byens segl. Byfjeldene ligger dels i et sammenhengende bjergplateau øst for Bergensdalen, omtalt som Vidden og flere enkeltstående fjelde vest for dalen. Totalt omfatter dette flere end syv fjelde, men begrebet er ofte afgrænset til de fjelde som er synlige fra byen og som lå indenfor eller nær det oprindelige byterritorium fra før byudvidelsen i 1972.

Vidden
Mellem Bergensdalen og Arna ligger fjeldene på Vidden, som fra nord til syd er:
 Sandviksfjeldet
 Fløyen
 Rundemanen
 Ulriken
At  tage turen over Vidden betyder at gå fra Ulriken til Fløyfjellet.

Derudover ligger Storsåta, Ulskebjørnen, Kvitebjørnen, Vardegga, Borga og Nattlandsfjellet på fjeldplateauet øst for Bergen.

Fjeldene mod vest
Vest for Bergensdalen ligger fra nord til syd:
 Lyderhorn
 Damsgårdsfjeldet
 Løvstakken

Udvidet begreb
Med det udvidede begreb Byfjeldene inkluderes også Gullfjellsplateauet aller længst mod øst i Bergen, Fanafjeldet syd for byen, og Kolbeinsvarden på Askøy nordvest for Bergen.

Kilder og henvisninger

 Byfjellene på bergen.kommune.no
 Byfjellene i Bergen på ut.no, (Den Norske Turistforening)
 Turkort over de centrale byfjelde   på bergen.kommune.no

Bergens geografi
Matt Willis

Mathew James "Matt" Willis (født 8. maj 1983 i Tooting, London, Storbritannien), også tidligere kendt som Mattie Jay, er en engelsk sanger, sangskriver, tv-vært og skuespiller. Et af hans mest kendte musiknumre er "Crash" (en sang han lavede til filmen Mr. Beans Ferie fra 2007). I 2008 giftede han sig med Emma Willis.

Referencer

Eksterne henvisninger 
 
 

Sangere fra England
Tv-værter fra Storbritannien
Skuespillere fra England
Personer fra London
Jesper Rasmussen

Jesper Rasmussen kan henvise til flere personer:
 Jesper Rasmussen (billedkunstner)
 Jesper Rasmussen (fodboldspiller)
 Jesper Rasmussen (fodboldspiller, født 1956)
Sandviksfjeldet

Sandviksfjeldet (417 moh.) er et af Bergens syv fjelde og ligger i Sandviken nordøst for centrum. Stien op til toppen kaldes Stoltzekleiven efter købmanden
Gerhard Stoltz, som ejede Frydenlund og tilplantede fjeldsiden i 1873.

Alternative turtraséer 
Stoltzekleiven er den mest kendte sti/trappe op (cirka 612 trin), men Sandviksfjeldet kan nås på flere måder. Fra Fløyen går der fine og lette turveje i retning Sandviksfjeldet. Fra Munkebotn ved Sandviken sykehus går det turvej opover, eller man kan svinge fra mod Sandviksbatteriet og tage en tursti langs kanten med storslået udsigt over byen hele vejen. Der går også tursti op gennem Skredderdalen fra Mulen hvor man på toppen må dreje til venstre og ellers følge skiltningen. Kommer man ovenfra går der turstier ned mod Sandviksfjeldet både fra Rundemanen og Kvitebjørnen.

Stoltzekleiven Opp 
Hvert år i september arrangerer idrætsforeningen Varegg fjeldløbet «Stoltzekleiven Opp». Løbet går fra Fjellveien, 200 meter syd for Bergen sekundærstation, og op til skaret under Sandviksfløyen.

7-fjellsturen 
På Bergen Turlags årlige "7-fjellsturen" er dette det sidste fjeld man går over.

Kilder og henvisninger 

 Bergen byleksikon på nett, om Sandviksfjellet

Bergens geografi
Bjerge i Vestland
Roma Termini Station

Roma Termini (på italiensk Stazione Termini) er hovedbanegården i Rom, Italien.

Stationen har regelmæssige togforbindelser til alle større italienske byer samt daglige internationale afgange til München i Tyskland, Genova og Wien i Østrig. Med 33 perroner og over 150 millioner passagerer hvert år er Roma Termini blandt de travleste banegårde i Europa.

Referencer 

Termini Station
Transport i Italien
Rundemanen

Rundemanen (nogle gange fejlagtig skrevet Rundemannen) (568 moh.) er et af Bergens syv fjelde  . Fjeldtoppen er en del af det samme bjergmassiv som Ulriken og Fløyen, men er ikke let synlig fra Bergen centrum og bliver af enkelte ikke regnet som et af Bergens Byfjelde – til fordel for Askøyfjeldet på Askøy. Der går en grusvej op til Rundemanen via Fløyen i forbindelse med Televerkets bygninger. Der blev opsat en mast i 1978, men den blev ikke stående så længe. I dag er der placeret en 106 meter høj mast på toppen som blev rejst i 1990. Vandreturen over Vidden kan passere Rundemanen. Der går også en cykelsti ned til Tarlebødammen og videre ned til Svartdiket.

Navnet kan formentlig knyttes til mellemnederlandsk rand som betyr kant/rand og 'mond' som betyder bjerg.

Bergen radio 
Rundemanen Radio blev oprettet 1. september 1912, og blev dermed den første senderstation i Bergen. I 1922 fik stationen, som den første i Europa en rørdrevet sender. I 1923 blev der holdt en tale i Oslo, som skulle blive Norges første radioudsendelse. Den gik via masten på Rundemanen. Den var en af de vigtigste kystradiostationer helt til 1960'erne. Den blev nedlagt i slutningen af  1980'erne. I 1990 købte Forsvaret bygningerne, men efterhånden overgik bygningerne til Bergen kommune. De senere år er  bygningerne forfaldet, og der har været forslag om a nedrive dem. Forslaget blev imidlertid afslået, og i 2007 blev Bergen Radio senderstation fredet af Riksantikvaren. De ejes i dag af Telemuseet. I 2011 blev bygningen restaureret udvendig i samarbejde med Riksantikvaren og Vestland.

Vandrere  kan se og høre historier fra folk som tidligere arbejdede og boede på senderstationen via en gratis mobilguide.

Kilder

Eksterne henvisninger 
 Bergen byleksikon på nett, om Rundemanen
 Bergen byleksikon på nett, om Rundemansveien

Bjerge i Vestland
Bergens geografi